เรื่องร้องเรียน: ต้นไม้บนเกาะกลางถนนมีกาฝากขึ้นเต็มต้น ช่วยดำเนินการตัดกิ่งที่มีกาฝากออกด้วยครับ ขอบคุณครับ
การดำเนินการของเจ้าหน้าที่: สำนักงานเขตบางพลัด ขอขอบคุณท่านที่แจ้งปัญหาให้ทราบ สำนักงานเขตบางพลัด โดยเจ้าหน้าฝ่ายรักษาฯ ได้ทำการตัดแต่งกิ่งไม้ ต้นไม้ ที่มีกาฝาก ส่งผลให้ต้นไม้ไม่เจริญเติบโต หรือต้นไม้ที่ข้างในเป็นโพรงผุ อาจทำให้ต้นไม้หักโค่น เกิดอันตรายต่อชีวิตและทรัพย์สินของประชาชนที่ใช้ท้องถนนสัญจรผ่านไป - มา และเพื่อปรับปรุงภูมิทัศน์ การบดบังวิสัยทัศน์การมองเห็นทางหรือป้ายจราจร พร้อมทั้งเจ้าหน้าที่เทศกิจ และ สถานีตำรวจนครบาลบางพลัด ที่ได้ช่วยดูแลการจราจรเพื่อความปลอดภัยของเจ้าหน้าที่ในระหว่างปฎิบัติงานอีกด้วย ทั้งนี้ สำนักงานเขตฯ จะมีการปลูกต้นไม้ทดแทน จากต้นที่ถูกตัดทิ้งไป เพื่อช่วยลดมลพิษ ฝุ่นละออง PM2.5 อีกทั้งยังเป็นไปตามแผนนโยบาย 9 ด้าน 9 ดี ของผู้ว่าราชการกรุงเทพมหานคร ด้านสิ่งแวดล้อมดี และสุขภาพดี ในแผนการปลูกต้นไม้ สร้างพื้นที่สีเขียวและกำแพงกรองฝุ่นทั่วกรุง และการพัฒนาพื้นที่ปลอดฝุ่น (BKK Clean Air Area) เป็นต้น
ความเห็นของผู้แจ้ง: ขอบคุณที่เอาใจใส่สุขภาพของต้นไม้ เพราะมันเป็นตัวช่วยเรื่องคุณภาพอากาศ และภาพลักษณ์เรื่องสิ่งแวดล้อมของกรุงเทพให้ดียิ่งขึ้นครับ
พื้นที่: แขวงบางอ้อ เขตบางพลัด กรุงเทพมหานคร